ΓΡΑΠΤΗ ΕΡΩΤΗΣΗ E-3061/01

υποβολή: Cristiana Muscardini (UEN) και Antonio Mussa (UEN) προς την Επιτροπή

(7 Νοεμβρίου 2001)

Θέμα: Χημικές ή βακτηριολογικές ουσίες και κλιματιστικές εγκαταστάσεις

Η διάδοση της τρομοκρατικής απειλής μέσω της μόλυνσης από χημικές ή βακτηριολογικές ουσίες δημιουργεί ανησυχίες σχετικά με το πρόβλημα της πιθανής χρησιμοποίησης των εγκαταστάσεων κεντρικού κλιματισμού που διαθέτουν διάφορα γραφεία, τα μεγάλα καταστήματα, οι τράπεζες και κυρίως οι έδρες των θεσμικών οργάνων.

Μπορεί η Επιτροπή να επεξεργασθεί, μαζί με τα αναγκαία μέτρα ελέγχου, εναλλακτικά συστήματα σε όλα τα γραφεία των θεσμικών οργάνων και να καλέσει τα κράτη μέλη να εγκρίνουν διατάξεις για τη διεξαγωγή καταλλήλων ελέγχων σε όλα τα κτήρια που είναι ανοικτά στο κοινό και διαθέτουν κλιματιστικές εγκαταστάσεις·

Απάντηση του κ. Byrne εξ ονόματος της Επιτροπής

(10 Ιανουαρίου 2002)

Απέναντι στην τρομοκρατική απειλή μόλυνσης από χημικές ή βιολογικές ουσίες μέσω του συστήματος κεντρικού κλιματισμού σε γραφεία διαθέτουμε δύο μόνον επιλογές για τηνιοθέτηση εναλλακτικών συστημάτων στα γραφεία των θεσμικών οργάνων: τον επανασχεδιασμό των κτιρίων έτσι ώστε να επιστρέψουμε στο φυσικό αερισμό ή την αποκέντρωση του κλιματισμού έτσι ώστε να διαθέτουμε ανεξάρτητες μονάδες για μικρές ομάδες γραφείων.

Τα περισσότερα κτίρια μέσου και μεγάλου μεγέθους της Επιτροπής είναι εξοπλισμένα με κεντρικά συστήματα κλιματισμού. Με τις αλλαγές στην τεχνολογία και ταλικά δόμησης τις τελευταίες δεκαετίες ο φυσικός αερισμός έχει γίνει μη αποδοτικός ή ακόμα και ανεπαρκής για μεγάλα κτίρια γραφείων. Αν και θα ήταν κατ' αρχήν δυνατόν να σχεδιάσουμε κτίρια γραφείων χωρίς μηχανικό αερισμό, στην αγορά ακινήτων στις Βρυξέλλες και το Λουξεμβούργο σπάνια προσφέρονται κτίρια τέτοιου τύπου.

Το να τροποποιήσουμε ένα κτίριο με μηχανικό αερισμό έτσι ώστε να αερίζεται με φυσικό τρόπο με παράθυρα και χοάνες σημαίνει σημαντικά τεχνικά προβλήματα και αμφισβητούμενα αποτελέσματα για τους χρήστες ιδιαίτερα κατά τη χειμερινή και τη θερινή περίοδο. Εάν οι εγκαταστάσεις ενός κτιρίου δεν έχουν σχεδιασθεί από την αρχή κατά τέτοιο τρόπο που να επιτρέπουν το φυσικό αερισμό, είναι εξαιρετικά δύσκολο να γίνουν μετέπειτα επεμβάσεις που να συνδυάζουν λογικές δαπάνες και ικανοποιητικά αποτελέσματα.

Η ολική αποκέντρωση του συστήματος κλιματισμού σημαίνει τεράστιες επενδύσεις, αυξημένο κόστος λειτουργίας και σημαντικά χαμηλότερο συντελεστή αποδοτικότητας.

Καθώς οι δύο παραπάνω εναλλακτικές προτάσεις είναι πρακτικά αδύνατες για ταπάρχοντα κτίρια, η Επιτροπή έχει λάβει όλα τα απαραίτητα μέτρα για να εγγυηθεί την ασφάλεια στιςπάρχουσες εγκαταστάσεις:

- προστασία των εισόδων καθαρού αέρα (συνήθως βρίσκονται στην οροφή), απαγορεύοντας την πρόσβαση σε αυτές αναρμόδιων ατόμων,

- απαγόρευση της πρόσβασης στα κέντρα ελέγχου του συστήματος κλιματισμού σε αναρμόδια άτομα,

- αποφυγή, όσο αυτό είναι δυνατόν, της επανεισαγωγής χρησιμοποιημένου αέρα στους αγωγούς παροχής καθαρού αέρα,

- πρόβλεψη διαδικασίας για την ταχεία και ολική απενεργοποίηση του συστήματος κλιματισμού σε περίπτωση κατάστασης συναγερμού.

Η κα και ο κ. βουλευτής παρακαλούνται να απευθύνουν τα ερωτήματά τους σχετικά με τα μέτρα που έχουν λάβει άλλα θεσμικά όργανα στα όργανα αυτά.

Το ενδεχόμενο να χρησιμοποιηθούν τα συστήματα κυκλοφορίας του αέρα σε κτίρια ή μέσα μεταφοράς για την έκθεση του κοινού σε βλαβερούς βιολογικούς και χημικούς φορείς δεν μπορεί να αποκλεισθεί. Η Επιτροπή έχει πράγματι εξετάσει το θέμα αυτό σε συζητήσεις που είχε με τις αρχές των κρατών μελών έτσι ώστε ναπάρξει κοινή αξιοποίηση στοιχείων και εμπειρίας για την αντιμετώπιση επιθέσεων με παρόμοιους παράγοντες. Υπάρχει έντονη ευαισθητοποίηση για τους κινδύνους αλλά και μια αυξημένη συνειδητοποίηση των ελλείψεων και των δυσκολιών που θα συνεπαγόταν η εισαγωγή τεχνικών τροποποιήσεων για την εξεύρεση εναλλακτικών λύσεων ή για την αντικατάσταση των σημερινών συστημάτων. Επίσηςπάρχει ευρεία ομοφωνία ως προς την ανάγκη να αυξήσουμε την ετοιμότητα στα δημόσια κτίρια αλλά και να ενισχύσουμε και να εντείνουμε τους ελέγχους και τα σχέδια δράσης σε περίπτωση συναγερμού σταπάρχοντα συστήματα έτσι ώστε να ελαχιστοποιήσουμε τους κινδύνους από επιθέσεις.

Τα κράτη μέλη έχουν ήδη λάβει μέτρα έτσι ώστε να εντείνουν τους ελέγχους και την ετοιμότητα ασφάλειας και προστασίας. Επίσης έχουν λάβει μέτρα για να θεσπίσουν και να τηρούν τις κατάλληλες διαδικασίες για την αντιμετώπιση ύποπτων αντικειμένων, συνθηκών ή περιστατικών σε κτίρια και χώρους πρόσβασης του κοινού. Η Επιτροπή, στο πλαίσιο των ενεργειών στις οποίες προβαίνει για την κατάσταση ετοιμότητας και την ικανότητα πρόληψης σε έκτακτα περιστατικά που συνδέονται με τη βιολογική τρομοκρατία, θα επανεξετάζει συνεχώς τις σχετικές ρυθμίσεις.

Επιπλέον πρέπει να σημειωθεί ότι τα άτομα που έχουν πρόσβαση στο χώρο εργασίας επιχειρήσεων ή κτιρίων για την παροχή δημόσιωνπηρεσιών μπορούν να επωφεληθούν από την προστασία που παρέχεται στους εργαζομένους με βάση την οδηγία του Συμβουλίου, 89/654/EEC της 30ης Νοεμβρίου 1989 σχετικά με τις ελάχιστες προδιαγραφές ασφάλειας καιγείας στους χώρους εργασίας(1). Η οδηγία αυτή κάνει ιδιαίτερη μνεία στην ασφάλεια και την ποιότητα του αέρα που παρέχεται στους χώρους εργασίας.

(1) ΕΕ L 393 της 30.12.1989.